Ψαθοτόπι Άρτας

Το **Ψαθοτόπι** είναι ένα χωριό του Δήμου Αρταίων με 183 μόνιμους κατοίκους, ελάχιστα χιλιόμετρα από τον Αμβρακικό κόλπο και απέχει περίπου 11 χιλιόμετρα από την πόλη της Άρτας.

Σύμφωνα με το Σχέδιο Καποδίστρια, το Ψαθοτόπι υπήρξε μέχρι το τέλος του 2010, δημοτικό διαμέρισμα του νεοσύστατου Δήμου Αμβρακικού με έδρα την Ανέζα. Με βάση τη νέα διοικητική διαίρεση που προβλέπει το Σχέδιο Καλλικράτης, το Ψαθοτόπι εντάχθηκε στο Δήμο Αρταίων.

## Ιστορία
Η παλαιά ονομασία του χωριού ήταν Αλή Μπέη ή Αλήμπεϊ. Η πρώτη πηγή που μας γνωστοποιεί την ύπαρξη του χωριού είναι τα αρχεία της Βενετίας, στα οποία μας γίνεται γνωστό ότι το έτος 1697, το Ψαθοτόπι μαζί με πολλά άλλα χωριά της Άρτας, κατέβαλε φόρο στους Βενετούς με αντάλλαγμα την προστασία από τις επιδρομές των πειρατών. Με βάση την εργασία του Κων. Διαμαντή με τίτλο «Η Άρτα και τα περίχωρα αυτής κατά τους χρόνους της επανάστασης», το Ψαθοτόπι ήταν ένας μικρός οικισμός με 25 οικογένειες την περίοδο που ξέσπασε η Ελληνική Επανάσταση του 1821.
thumb|left|400px|Τμήμα του χάρτη του Άαρον Άρροουσμιθ το 1819 όπου σημειώνεται το Ψαθοτόπι 
 με την παλαιά του ονομασία ''Alibei''.
Ο Παναγιώτης Αραβαντινός στο έργο του «Χρονογραφία της Ηπείρου» του 1856 κάνει αναφορά στο χωριό και μας ενημερώνει ότι στο Ψαθοτόπι κατοικούσαν 14 οικογένειες. Σύμφωνα με την έκθεση του ρωσικού υποπροξενείου Άρτας που συντάχτηκε το 1877,  στο χωριό κατοικούσαν 16 οικογένειες.

Αναφορά στο χωριό κάνει και ο Ιφικράτης Κοκκίδης στο έργο του «Οδοιπορικά Ηπείρου και Θεσσαλίας» που εξέδωσε το ελληνικό Υπουργείο Στρατιωτικών (Αθήνα 1880) και μας δίνει την πληροφορία ότι στο χωριό κατοικούσαν περίπου 125 άνθρωποι. Ο Ι. Κοκκίδης μας ενημερώνει ότι η επαρχία Άρτας χωριζόταν σε 2 περιοχές: την περιοχή Άρτας και την περιοχή Πρεβέζης. Η  περιοχή της Άρτας χωριζόταν με τη σειρά της σε 7 τμήματα: τμήμα Ποταμιάς, τμήμα Βρύσεως, τμήμα Ραδοβυζίου, τμήμα Τζουμέρκων, τμήμα Κάμπου, τμήμα Καρβασαρά και τμήμα Λάκκας. Το Ψαθοτόπι αποτελούσε μέρος του τμήματος Κάμπου.

Άλλη αξιόλογη πηγή αποτελεί το «Δοκίμιον Ιστορικόν περί Άρτης & Πρεβέζης» (Έκδ. 1884) του Σεραφείμ Ξενόπουλου, μητροπολίτη Άρτας. Σύμφωνα με αυτή την πηγή, την εποχή εκείνη ζούσαν στο χωριό 20 οικογένειες και οι κάτοικοι του χωριού εκκλησιάζονταν στην εκκλησία του Αγίου Βλασίου, η οποία οικοδομήθηκε το 1853 χάρη σε συνδρομή ενός κατοίκου του χωριού, του Χρήστου Τσιαντή.

Εξίσου σημαντική πηγή, είναι η Οθωμανική απογραφή του 1895 που εκδόθηκε με τον τίτλο «*Bin üc yüz on bir sene-i maliyesine mahsus Yanya salnamesi. Yedinci defa olarak*» (Σαλναμές Ιωαννίνων για το οικονομικό έτος 1311, έκδοση έβδομη). Με βάση λοιπόν αυτή την απογραφή, στο Ψαθοτόπι κατοικούσαν 23 οικογένειες (χανέδες) με συνολικό πληθυσμό 123 άτομα (63 άνδρες, 60 γυναίκες). Ο αντισυνταγματάρχης του μηχανικού Νικόλαος Σχινάς στο έργο του «Οδοιπορικόν Ηπείρου» που εξέδωσε το ελληνικό Υπουργείο Στρατιωτικών (Αθήνα 1897) μας πληροφορεί ότι στο Ψαθοτόπι την εποχή εκείνη κατοικούσαν 23 οικογένειες γεωργών και το χωριό αποτελούσε ιδιοκτησία του δημοσίου.

Κατά τη διάρκεια του ατυχή Ελληνοτουρκικού πολέμου του 1897, το Ψαθοτόπι απελευθερώθηκε προσωρινά. Όπως αναφέρεται στην «Ιστορία του Ελληνικού Έθνους», ο Ελληνικός στρατός απελευθέρωσε τα χωριά Γενίτσαρη (τμήμα της σημερινής Ανέζας) και Αλήμπεη (Ψαθοτόπι) χωρίς αντίσταση αφού όλη η περιοχή  μέχρι το Λούρο ποταμό είχε εγκαταλειφθεί από τους Τούρκους. Τελικά με την μεσολάβηση των ευρωπαϊκών δυνάμεων και της Ρωσίας, στις 20 Σεπτεμβρίου οι εχθροπραξίες σταμάτησαν και υπογράφηκε ειρήνη.

Το 1910, η Μητρόπολη Νικοπόλεως και Πρεβέζης δημοσιοποίησε τα στοιχεία της απογραφής που πραγματοποίησε το ίδιο έτος σε όλη την εκκλησιαστική περιφέρεια. Σύμφωνα με αυτά τα στοιχεία, το Ψαθοτόπι υπαγόταν στο τμήμα Λούρου και ο πληθυσμός του ανερχόταν στους 193 κατοίκους. Το Ψαθοτόπι απελευθερώθηκε οριστικά κατά τη διάρκεια των Βαλκανικών Πολέμων.

## Τοποθεσία και Πρόσβαση
Το Ψαθοτόπι γειτνιάζει με τη Γαβριά, το Απόμερο, το Μύτικα, την Ανέζα και τα Καλομόδια. Συνδέεται οδικώς με την Άρτα μέσω της Επαρχιακής οδού Άρτας – Κορωνησίας.
Το χωριό εξυπηρετεί η γραμμή Άρτα - Μύτικα, του Αστικού ΚΤΕΛ Άρτας.

## Δημογραφικά στοιχεία
Σήμερα ο πληθυσμός ανέρχεται στους 229 μόνιμους κατοίκους (απογραφή 2011), εμφανίζοντας μείωση σε σχέση με την απογραφή του 2001, όπου ο πληθυσμός ανερχόταν στους 253 κατοίκους.  Ο πληθυσμός του χωριού μετά από χρόνια συνεχούς διατήρησης πάνω από τους 300 κατοίκους (από το 1940 μέχρι το 1991), σημείωσε μείωση στην απογραφή του 2001 όπου κατεγράφησαν 253 κάτοικοι. Η πρώτη φορά που το χωριό ξεπέρασε τους 300 κατοίκους ήταν το 1940 ενώ ο μέγιστος αριθμός κατοίκων σημειώθηκε το 1961 με 389 κατοίκους. Με την απογραφή του 2011, το επίπεδο του πληθυσμού σημείωσε το χαμηλότερο ρεκόρ των τελευταίων 90 ετών.

Οι πληθυσμιακές διακυμάνσεις, αποτυπώνονται στον παρακάτω πίνακα.


Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:955 height:373
PlotArea = left:50 bottom:50 top:30 right:30
DateFormat = x.y
Period = from:0 till:500
TimeAxis = orientation:vertical
AlignBars = justify
ScaleMajor = gridcolor:darkgrey increment:50 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1895 text:1895
  bar:1920 text:1920
  bar:1928 text:1928
  bar:1940 text:1940
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011
PlotData=
  color:barra width:20 align:left
  bar:1895 from:0 till: 123
  bar:1920 from:0 till: 234
  bar:1928 from:0 till: 281
  bar:1940 from:0 till: 322
  bar:1951 from:0 till: 359
  bar:1961 from:0 till: 389
  bar:1971 from:0 till: 336
  bar:1981 from:0 till: 310
  bar:1991 from:0 till: 378
  bar:2001 from:0 till: 253
  bar:2011 from:0 till: 229
PlotData=

  bar:1895 at: 123 fontsize:S text: 123 shift:(-10,5)
  bar:1920 at: 234 fontsize:S text: 234 shift:(-10,5)
  bar:1928 at: 281 fontsize:S text: 281 shift:(-10,5)
  bar:1940 at: 322 fontsize:S text: 322 shift:(-10,5)
  bar:1951 at: 359 fontsize:S text: 359 shift:(-10,5)
  bar:1961 at: 389 fontsize:S text: 389 shift:(-10,5)
  bar:1971 at: 336 fontsize:S text: 336 shift:(-10,5)
  bar:1981 at: 310 fontsize:S text: 310 shift:(-10,5)
  bar:1991 at: 378 fontsize:S text: 378 shift:(-10,5)
  bar:2001 at: 253 fontsize:S text: 253 shift:(-10,5)
  bar:2011 at: 229 fontsize:S text: 229 shift:(-10,5)
TextData=
  fontsize:S pos:(20,20)
  text:"ΠΗΓΗ: E.Σ.Υ.Ε"



## Φωτογραφίες

Αρχείο:Η είσοδος στο χωριό.JPG|Η είσοδος του χωριού
Αρχείο:Πινακίδα στην είσοδο του χωριού.JPG|Πινακίδα στην είσοδο του χωριού
Αρχείο:Μπροστινή όψη της πλατείας - Παλαιό σχολείο του χωριού.JPG|Μπροστινή όψη της κεντρικής πλατείας. Απεικονίζεται και το παλιό σχολείο
Αρχείο:Μπροστινή όψη πλατείας.JPG|Μπροστινή όψη της πλατείας
Αρχείο:Κοινοτικό γραφείο.JPG| Το κοινοτικό γραφείο 
Αρχείο:Μπροστινή όψη της εκκλησίας του Αγίου Βλασίου.JPG|Μπροστινή όψη της εκκλησίας του Αγίου Βλασίου
Αρχείο:Πίσω όψη της εκκλησίας του Αγίου Βλασίου.JPG|Πίσω όψη της εκκλησίας του Αγίου Βλασίου
Αρχείο:Το καμπαναριό της εκκλησίας του Αγίου Βλασίου.JPG|Το καμπαναριό της εκκλησίας του Αγίου Βλασίου
Αρχείο:Εκκλησία αφιερωμένη στην Αγία Βαρβάρα.JPG|Εκκλησία αφιερωμένη στην Αγία Βαρβάρα


## Παραπομπές


## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Ψαθοτοπι Αρτας
Κατηγορία:Δήμος Αρταίων